Държавен вестник, бр. 7, 2013 г., стр. 75

БРОЙ  7	
Д Ъ Р Ж А В Е Н  В Е С Т Н И К 	
СТР.  75  
Чл. 31. За придвижване напред или назад 
на няколко крачки се подава команда, напри­
мер: „Редник Иванова, две крачки напред 
(назад), ходом – МАРШ!“. По тази команда 
се правят две крачки напред (назад) и се 
прибира кракът. При придвижване надясно, 
наляво и назад ръцете не се движат.
Раздел IV
Обръщане в движение
Чл. 32. (1) Обръщанията в движение ходом 
се изпълняват по командите „Надяс-НО!“, 
„Полунадяс-НО!“, „Наля-ВО!“, „Полуналя-
ВО!“, „Кръгом – МАРШ!“.
(2) За обръщане надясно и полунадясно 
изпълнителната команда се подава едно­
временно със стъпването с десния крак. По 
тази команда се прави крачка с левия крак, 
обръща се на пръстите на левия крак, едно­
временно с обръщането се изнася десният 
крак напред и се продължава движението в 
новото направление.
(3) За обръщане наляво и полуналяво 
изпълнителната команда се подава едно­
временно със стъпването с левия крак. По 
тази команда се прави крачка с десния крак, 
обръща се на пръстите на десния крак, ед­
новременно с обръщането се изнася левият 
крак напред и се продължава движението в 
новото направление.
(4) За обръщане кръгом изпълнителната 
команда „МАРШ!“ се подава едновременно със 
стъпването с десния крак. По тази команда се 
прави още една крачка с левия крак (по такта 
едно), изнася се десният крак половин крачка 
напред и малко вляво и обръщайки се рязко 
на пръстите на двата крака към страната на 
лявата ръка (по такта две), продължава се 
движението с левия крак в новото направле­
ние (по такта три). При обръщанията ръцете 
се движат в такт с крачката.
(5) Обръщанията и полуобръщанията 
надясно и наляво при движение бегом се 
изпълняват по същите команди както при 
движение ходом, с обръщане на място на 
два такта в такта на бягането. Обръщането 
кръгом при бягане се извършва към страната 
на лявата ръка на място на четири такта на 
бягането.
Г л а в а  в т о р а
СТРОЕВИ ХВАТКИ И ДВИЖЕНИЯ С 
ОРЪЖИЕ
Раздел I
Строеви стоеж с оръжие
Чл. 33. (1) Строевият стоеж с оръжие е 
същият, както и без оръжие.
Фиг. 5 – Строеви стоеж с оръжие
	
фиг. 5а	
фиг. 5б	
фиг. 5в
а – с автомат с дървен (пластмасов) приклад; 
б – с автомат със сгъваем приклад; в – с карабина 
(снайперна пушка); г – с лека картечница; д – с 
лека гранатохвъргачка.
(2) Автоматът се държи в положение „на 
ремък“ с дулото нагоре, а автоматът със сгъ­
ваем приклад – с дулото надолу (фиг. 5а, б).
(3) Леката картечница се държи „при нозе“ 
с дясната ръка така, че прикладът да стои с 
целия затилък на земята, като се допира до 
стъпалото на десния крак, с острия ъгъл на 
линията на пръстите. Дясната ръка е отпусната 
свободно, като е обхванала цевта и газовата 
тръбичка (фиг. 5г).
(4) Снайперната пушка (карабината) се 
държи „при нозе“ с дясната ръка така, че 
прикладът да стои с целия затилък на земята, 
като се допира до стъпалото на десния крак, с 
острия ъгъл на линията на пръстите. Дясната 
ръка е отпусната свободно, като е обхванала 
цевта и газовата тръбичка (фиг. 5в).
(5) Леката гранатохвъргачка в положение 
„на ремък“ се държи с дулната част нагоре 
(фиг. 5д).
	
фиг. 5г	
фиг. 5д
(6) Когато военнослужещият е с оръжие, 
командата „СВОБОДНО!“ се изпълнява, като 
левият (десният) крак се отпуска в коляното, 
без да се измества от мястото, лявата ръка 
остава прибрана до бедрото, а с дясната се 
държи оръжието.